
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 181
                                                           din 31 octombrie 2019
privind transmiterea unui drept de concesiune 
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.380/09.10.2019 şi la Consiliul Local Sighișoara cu nr. 28.799/14.10.2019, de referatul de aprobare, înregistrat cu nr. 28.383/09.10.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere cererea înregistrată la Municipiul Sighișoara sub nr. 27.716/03.10.2019, prin care numiții Nyaguly Andrei și soția Elena solicită concesionarea terenului de sub garajul situat în Sighișoara, str. 1 Decembrie 1918, nr. 8;

Având în vedere adresa înregistrată la Municipiul Sighișoara sub nr. 26.547/23.09.2019, prin care doamna Bărbat Elena solicită transferul taxei de folosință pentru terenul, pe care era edificat garajul care nu se mai află în proprietatea dânsei, pe numele noilor proprietari;

Având în vedere constatările făcute ca urmare a analizării celor două solicitări menționate mai sus și a documentelor puse la dispoziție în atașamentul acestora, astfel cum sunt menționate în raportul de specialitate nr. 28.382/09.10.2019 al Direcției Administrarea Patrimoniului;

Având în vedere prevederile art. 41 din Legea nr. 50/1991 privind autorizarea executării lucrărilor de construcţie, republicată, cu modificările şi completările ulterioare referitor la transmiterea dreptului de concesiune: „Dreptul de concesiune asupra terenului se transmite în caz de succesiune sau de înstrăinare a construcţiei pentru a cărei realizare acesta a fost constituit. În aceleaşi condiţii se transmite şi autorizaţia de construire.”;

Având în vedere faptul că terenul care face obiectul contractului de concesionare se află pe raza unității administrativ-teritoriale și este cuprins în inventarul Municipiului Sighișoara în domeniul privat, având nr. de inventar 51125;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

 Având în vedere prevederile Regulamentului General de Urbanism, aprobat prin Hotărârea Guvernului nr. 525/1996 republicată, cu modificările şi completările ulterioare;

Având în vedere prevederile art. 2 din anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara” la Hotărârea Consiliului Local Sighișoara nr. 267/20.12.2018;

Având în vedere faptul că Municipiul Sighișoara, ca unitate administrativ-teritorială, deține rangul de posesor al terenului antemenționat, proprietate a Statului Român, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere faptul că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea sa, prin realizarea de fapte materiale, încheindu-se acte juridice prin care exercită prerogativele unui drept real principal;
Având în vedere că, prin această concesiune se aduc venituri suplimentare la bugetul local;

Având în vedere că, în urma transmiterii dreptului de concesiune nu sunt afectate planurile de sistematizare şi că terenul nu face obiectul Legii 10/2001 sau al Legii nr. 247/2005;
Având în vedere Raportul de specialitate al Direcției Administrarea Patrimoniului, înregistrat cu nr. 28.382/09.10.2019, prin care se propune transmiterea unui drept de concesiune, îndeplinindu-se prevederile legale în acest sens;

   Având în vedere avizele favorabile ale tuturor comisiilor pe domenii de specialitate;
În temeiul art. 129 (1) și (2) lit. „c” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ;

H O T Ă R Ă Ş T E:
Art. 1. (1) Se aprobă modificarea contractului de concesiune nr. 14/11132/30.06.2008, încheiat între Municipiul Sighișoara, în calitate de concedent și Bărbat Mihai căsătorit cu Bărbat Elena, în calitate de concesionari, având ca obiect terenul situat în Sighișoara, str. 1 Decembrie 1918, nr. 8, înscris în C.F. nr. 11523, sub nr. top. 1239/3 și nr. cad. 1235/1/3, în suprafață de 35 mp, pe care este edificat un garaj auto, în sensul înlocuirii numitului Bărbat Mihai cu numita Bărbat Simona Mihaela, având în vedere certificatul de moștenitor nr. 27/06.08.2018 emis de Biroul Individual Notarial Fărcaș Delia Mariana.

(2) Modificarea se va face prin încheierea unui act adițional.
(3) Restul clauzelor contractuale îşi menţin valabilitatea între Municipiul Sighişoara şi Bărbat Elena și Bărbat Simona Mihaela.

Art. 2.  (1) Se aprobă transmiterea, începând cu data de 01.11.2019, a dreptului de concesiune prevăzut în contractul de concesiune nr. 14/11132/30.06.2008, astfel cum va fi modificat prin actul adițional care va fi încheiat în baza art. precedent, contract având ca obiect terenul situat în municipiul Sighişoara, str. 1 Decembrie 1918, nr. 8, din C.F. nr. 11523, sub nr. top. 1239/3 și nr. cad. 1235/1/3, în suprafaţă de 35,00 mp, pe care este edificat un garaj auto, de la Bărbat Elena și Bărbat Simona Mihaela către Nyaguly Andrei și soția Nyaguly Elena, întrucât aceștia au dobândit, potrivit contractului de vânzare-cumpărare autentificat cu nr. 562/10.07.2018 emis de Biroul Individual Notarial Fărcaș Delia Mariana, dreptul de proprietate asupra imobilului garaj înscris în C.F. nr. 52455 Sighișoara (nr. C.F. vechi 11523), la poziția A1.2, sub nr. cad. C2 și nr. top. 1235/1/3-C2 edificat pe terenul care face obiectul contractului de concesiune mai sus amintit.

(2) Redevenţa va fi de 12,00 lei/mp./an, respectiv de 420,00 lei/an, valoare calculată potrivit art. 2 din anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara” la Hotărârea Consiliului Local Sighișoara nr. 267/20.12.2018.
(3) Valoarea redevenței se va indexa prin aplicarea indicelui semestrial de inflație, comunicat de Institutul Național de Statistică.  

(4) Sumele ce constituie redevența se vor plăti în două rate semestriale, până în ultima zi a fiecărui semestru.

(5) În termen de 90 de zile de la încheierea contractului, concedentul are obligația depunerii cu titlu de garanție, a sumei de 210,00 lei, reprezentând echivalentul prețului redevenței pentru primul semestru de contract, în caz de necesitate, din aceasta vor fi prelevate penalități și sume datorate concedentului de către concesionar.

(6) Durata rămasă a concesiunii va fi de 8 (opt) luni, din durata iniţială de 12 (doisprezece) ani, cu posibilităţi de prelungire stabilite prin contractul de concesiune.

(7) Restul clauzelor contractuale să îşi menţină valabilitatea între Municipiul Sighişoara şi Nyaguly Andrei și soția Nyaguly Elena.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Administrarea Patrimoniului, Direcţia Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. domnul Nyaguly Andrei și soția, doamna Nyaguly Elena.
12 ex.

B.A.                     
